**Kedves Jelentkező!**

A Navratil Ákos Szakkollégium felvételi kérdőívét olvashatod, amellyel már megtetted az első lépést affelé, hogy a csapatunk tagja lehess. Az ELTE valamennyi karának nappali tagozatos hallgatóit várjuk.

A jelentkezés feltétele jelen (adatokat és a kérdőívet tartalmazó) dokumentum kitöltése mellett:

* a legutóbbi **féléves indexsorok** (Neptun → Tanulmányok → Leckekönyv → Nyomtatás ikon → Nyomtatás);
* ***gólyák*** esetén **felvételi határozat is** (Neptun → Tanulmányok → Hivatalos bejegyzések);
* **B2-es komplex nyelvvizsga** bizonyítványának másolata;
* amerikai típusú **önéletrajz**;
* **tanulmányi verseny oklevele, diákköri dolgozatra kapott elismerés** stb. (opcionális);
* ***mesterszakos hallgatók*** esetében az egyetemi oklevél másolata, valamint a szakdolgozat témájának rövid ismertetése.

Ha továbbjutsz az írásbeli fordulón, egy **közösségi programon** fogsz részt venni **(január 23.),** ahol célunk, hogy ne csak mi ismerjünk meg téged jobban, hanem te is minket, valamint felmérjük, hogy melyik bizottsággal tudnál a legjobban együtt dolgozni. Utána egy **szóbeli beszélgetés** következik **(január 24-26.)**, amely során felmérhetjük a motivációidat és azt, hogy miben tudsz nálunk fejlődni, hogyan tudunk mi ehhez hozzájárulni. A sikeres felvételt nyert hallgatókat **január 31-ig** tájékoztatjuk, és az integrációjukat a soron következő **bevonó tábor** segíti, amely **február 8-9-én** kerül megrendezésre.

A NÁSZ egy szakmai és baráti közösség egyben, ahol közös döntések alapján működtetjük a szervezetet, így szervezzük meg programjainkat és kurzusainkat. Ezáltal minél többet tesz bele egy adott tag a Szakkollégiumba, annál többet is tud belőle kivenni. Azzal viszont fontos számolni, hogy a szakkollégiumi szerveződés, a kötelező szakmai és közösségi munkával együtt, az egyetemi oktatáson túlmutató kiegészítő tevékenység.

Bővebb információt a NÁSZ-ról [**honlapunkon**](https://nasz.elte.hu/), [**Facebook**](https://www.facebook.com/naszszakkollegium)**-**, [**Instagram**](https://www.instagram.com/elte_navratilszakkollegium/)**-** és [**LinkedIn**](https://www.linkedin.com/company/navratil-%C3%A1kos-szakkoll%C3%A9gium/)-oldalainkon találsz. Ha a felvételivel kapcsolatban kérdésed merülne fel, írj bátran a [**felveteli@nasz.elte.hu**](mailto:felveteli@nasz.elte.hu) e-mail-címre, és igyekszünk mielőbb válaszolni.

**Az írásbeli jelentkezés határideje: 2025. január 16. 23:59**

**1. blokk – Általános adatok**

|  |  |
| --- | --- |
| **Név** |  |
| **Születési év, hónap, nap** |  |
| **E-mail-cím** |  |
| **Telefonszám** |  |
| **Kar** |  |
| **Szak** |  |
| **Honnan hallottál a Szakkollégiumról?** |  |
|  | |
| **Elolvastad és elfogadod az** [**adatkezelési tájékoztatónkat**](https://nasz.elte.hu/jelentkezoknek-felveteli-jelentkezesi-felulet/) **(enélkül jelentkezésed érvénytelen)?** |  |

Szakkollégiumunk szervezete négy egységből áll, és belépéskor minden tagnak választania kell, hogy melyik **bizottsághoz** szeretne csatlakozni és azon belül milyen feladatokat vállalna.

Kérünk, olvasd el a **bizottságok leírását**, amelyeket a következő linken találsz: [**https://nasz.elte.hu/rolunk/team-leirasok/**](https://nasz.elte.hu/rolunk/team-leirasok/) és utána állíts fel egy preferencia-sorrendet, hogy sikeres felvétel esetén rögtön be tudjunk osztani az egyik egységbe.

|  |  |
| --- | --- |
| **Bizottság neve** | **Preferencia-sorrend**  **(számmal jelöld)** |
| **Kommunikációs Bizottság** |  |
| **Közösség- és Programszervezésért Felelős Bizottság** |  |
| **Szakmai Bizottság** |  |
| **Gazdasági Bizottság** |  |

**2. blokk – Rövid kifejtős kérdések**

**Fejtsd ki válaszaidat indoklással, kérdésenként körülbelül 500 karakterben (szóközökkel együtt)!**

1. **Szerinted melyik a legérdekesebb összeesküvés elmélet?**
2. **A félév végéhez közeledve egyre jobban tele van a naptárad fontosabbnál fontosabb eseményekkel. Be kell látnod, hogy nem lesz időd mindenre. Mi alapján priorizálnád a teendőidet?**
3. **Ha választhatnál, milyen miniszteri pozíciót töltenél be, és milyen reformokat vezetnél be a mandátumod alatt?**
4. **Mi lehet a megoldás a magyar nyugdíjrendszer effektívebb működésére?**
5. **Ha kapnál egy elsőre lehetetlennek tűnő feladatot, hogyan kezdenél bele?**
6. **Kit tartasz a legalulértékeltebb történelmi alaknak?**
7. **Mit gondolsz az EU jogköre és a nemzetállamok szuverenitásának kapcsolatáról?**
8. **Mi a véleményed a protekcionista gazdálkodásról?**
9. **Mit gondolsz arról, hogy az Európai Unió 2030-ra megszüntetné az újonnan gyártott benzin-dízeles autók forgalmazását?**
10. **Hogyan jellemeznéd a személyiségedet? (15 szóban)**
11. **Mit gondolsz a kriptopiacról?**
12. **What is your unpopular opinion?**
13. **Would you rather choose pineapple or grapes? Please elaborate!**
14. **What is your favourite movie and why?**
15. **What do you think about the legalization of drugs for medical purposes?**

**+1 Pluszpontos feladat: Mire vagy a legbüszkébb és miért?**

**3. blokk – Guesswork**

**Ebben a blokkban négy feladat közül kettőt kell választani és kidolgozni. Nem a konkrét számokra vagyunk kíváncsiak, hanem a gondolatmenetedre és reális becsléseidre. Fejtsd ki válaszaidat indoklással!**

**1. A Kommunikációs Bizottság tagjaként azt a feladatot kapod, hogy tervezz egy eseményborítót a következő programhoz: NÁSZ főzőverseny. Adj egy kreatív nevet is a programnak! A borító mellé írj egy 200 szavas eseményleírást is.**

→

**2. Bandi egy fiatal barista, aki egy neves kávéházban dolgozik. Havonta nettó 550.000 forintot keres. A fizetése inflációkövető, tehát minden évben a KSH által meghatározott évi inflációval, 3-5%-kal növekszik. Ezenkívül Bandi kiváló munkaerő, ezért nagyjából 4 évente 8-10%-os fizetésemeléssel jutalmazzák. Bandi pár hónapja örökölt egy kávéházat, amit lehetősége van átvenni és vezetni. A kávéház bevétele az elmúlt időszakban havonta adózás előtt 4,2 millió forint körül mozgott, amiből a 3 alkalmazott fizetése nettó 350, 400 és 450 ezer forint. Az anyagköltség a bevétel kb. 65%-át teszi ki. Ezenkívül a kávéház népszerűsítésére, modernizálására is folyamatosan vissza kell forgatni a bevétel egy részét. Bandi tanácsadói komoly növekedési potenciált jeleztek a kávéházzal kapcsolatban.**

**Az új kávéház nyitása teljes odafigyelést igényel, és minden idejét leköti, ezért nem tudná mellette megtartani régi állását. Hasonlítsd össze a két lehetőséget és dönts úgy, mintha te lennél Bandi!**

**Válaszodat több szempont alapján - figyelembe véve az anyagi vonzatokat is - indokold meg! (Minimum 1000 karakterben)**

→

**3. Azt a feladatot kaptad, hogy a tavaszi félév folyamán szervezz 5 nyílt előadást a hallgatóság számára. Adj meg mindegyikhez előadót, és tematikát!**

**Válassz egy előadást, és fejtsd ki részletesen a szervezés folyamatát! (500-1000 karakterben)**

→

**4. A Közösség- és Programszervezésért Felelős Bizottság a tavaszi félév során szervezi meg az immáron hagyománnyá vált bortúrát az aktív szakkollégisták számára.**

**Az esemény egy kétnapos csapatépítő hétvégi kirándulás Magyarország egyik borvidékén, melyen az előzetes igényfelmérés alapján 30 fő venne részt. A szállásra közösen jutnának el vonattal.**

**A feladatod a bizottság tagjaként a programterv összeállítása, a szállás és étkezés megszervezése, valamint az esemény népszerűsítése a szakkollégisták felé. Készíts egy checklistet a fontosabb teendőkről, határidőkkel együtt! A hétvége egy főre jutó költségei ne lépjék túl a 15 ezer Ft-ot!**

→

**4. blokk – Motivációs levél**

**Ebben a blokkban a motivációdra vagyunk kíváncsiak. A motivációs levél tartalmazza a szakkollégiumi jelentkezés célját, a hallgató motivációit és egy vagy több területet, amelyen szakkollégiumi tagként tevékenykedni szeretne. A motivációs levél terjedelme 1500-2000 karakter legyen.**